31. 12. 85 De Europæiske Fællesskabers Tidende Nr. L 369/31 KOMMISSIONENS BESLUTNING af 13. december 1985 om en procedure i henhold til EØF-traktatens artikel 85 (IV/27.592 — Coffee Terminal Market Association of London Limited) (Kun den engelske udgave er autentisk) (85/565/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskabet, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86 (1), senest ændret ved akten vedrørende Grækenlands tiltrædelse, særlig artikel 2, under henvisning til de af Coffee Terminal Market Asso- ciation of London indgivne anmeldelser og begæringer af 29. juni 1973 og 20. maj 1985 om negativattest vedrørende sammenslutningens regler og vedtægter, under henvisning til offentliggørelse af anmeldelsens indhold i hovedtræk (2), jf. artikel 19, stk. 3, i Rådets forordning nr. 17, efter høring af Det rådgivende Udvalg for Kartel- og Monopolspørgsmål, og ud fra følgende betragtninger: I. SAGSFREMSTILLING The Coffee Terminal Market Association of London (CTMAL) er en af de mange varebørser, der er oprettet i London. Varebørserne er selvstyrende organer, der admini- streres af »Committees of Management«, der vælges af og blandt medlemmerne, og som bistås af sekretariater og udøver de beføjelser, der er tillagt dem i håndbøger om børsreglerne. Skønt børserne er selvstyrende, er der en vis form for kontrol fra Bank of England's side. CTMAL har til formål at etablere og organisere et termins- marked for kaffe i London. Et terminsmarked stiller organi- serede faciliteter til rådighed for indgåelse af kontrakter om køb og salg af en vare til levering på bestemte fremtidige … tidspunkter. Terminsmarkeder er først og fremmest blevet oprettet for at sætte personer, der er involveret i varehande- len, i stand til at beskytte sig mod risici for ugunstige prisbevægelser. (1) EFT nr. 13 af 21. 2. 1962, s. 204/62. (2) EFT nr. C 204 af 13. 8. 1985, s. 8. CTMAL skaber rammerne for handel og prisdannelse og afgør en række tekniske spørgsmål så som tilladte måneder for levering og standardvilkår i kontrakter samt yder afreg- nings- og betalingsfaciliteter. Handelen foregår på selve børsen, hvor de handlende møder hinanden med bud og tilbud (det såkaldte »open outcry«-system). De kontrakter, der i øjeblikket handles på kaffemarkedet, omfatter 5 tons eller et multiplum af 5 tons af Sound Robusta CTMAL Standard (dvs. en kvalitet, der i enkeltheder er defineret i afsnit 5 i CTMAL's vedtægter), og varen opma- gasineres i et pakhus, der er godkendt af CTMAL. Alle kontrakter, der indgås på London Coffee Terminal Market, skal registreres hos International Commodities Clearing House Limited (»ICCH«), et uafhængigt servicesel- skab, som stiller afregnings- og betalingsfaciliteter til rådig- hed for CTMAL. ICCH råder over betydelig kapital og reserver og er fuldstændigt ejet af seks clearingsbanker. ICCH's vigtigste funktion er at foretage og administrere en »daglig clearing« af alle forretninger og i overensstemmelse med CTMAL”s vedtægter at give garanti for kontrakternes retmæssige opfyldelse til Clearing members, i hvis navn sådanne kontrakter er registreret. Antallet af »Floor Members«, den eneste kategori af med- lemmer, der har adgang til selve børsen, er begrænset til 35, men dette antal kan forøges ved beslutning på sammenslut- ningens generalforsamling. Der er to andre kategorier af medlemmer: Home Associate Members og Overseas Asso- ciate Members. Deres antal er ubegrænset. Associate Mem- bers har ikke ret til at overvære CTMAL's generalforsam- linger. ; Ansøgere om medlemskab kan være af en hvilken som helst nationalitet, men skal opfylde visse minimumskrav med hensyn til kapital, der fastsættes med visse mellemrum af »Committee of Management«. De skal endvidere drive handel med kaffe og før medlemskabet have gjort dette i en periode, der ligeledes fastsættes af komiteen med visse mellemrum. Ansøgere om »floor membership« skal drive forretning fra et i London til dette formål etableret kontor. En detaljeret redegørelse for de gældende kriterier for medlemskab kan fås ved henvendelse til sammenslutningen. Medlemskab kan overføres til et andet firma eller selskab under forudsætning af, at erhververen ligeledes opfylder kriterierne for medlemskab. Alle »Floor Members« skal være medlemmer af ICCH og lade deres kontrakter registrere hos ICCH, som mod et gebyr garanterer, at kontrakterne opfyldes.